<classify> JESHI la Polisi, wilaya ya Chamwino mkoani Dodoma linawashikilia watu wawili wakazi wa kijiji cha Membe ambao ni mume na mke, kwa tuhuma za kusababisha binti kutoroka shuleni kutokana na baba yake kumsumbua kumtaka kimapenzi huku mama mzazi wa binti akifi cha siri hiyo.Baba huyo wa kufikia pia anadaiwa kuwahi kumpa mimba binti mkubwa wa mke wake na kwamba alikwenda kumtoa mimba hiyo kabla ya kutoroka kijijini hapo na kesi hiyo iliripotiwa katika kituo ha polisi Chamwno.Wanaoshikiliwa kituoni hapo ni Athumani Salum 35 ambaye ni baba wa kufikia wa binti huyo na Paulina Mazengo 45 ambaye ni mama mzazi wa binti. Wakati wanaoana na baba huyo alimkuta mama wa binti akiwa na watoto watatu.Wazazi hao pamoja na binti huyo jana walifikishwa katika ofisi za kijiji cha Membe chini ya kamati ya maendeleo ya kata ambayo iliongozwa na diwani wa kata hiyo George Malima.Akizungumza kwenye kikao hicho mtendaji wa kijiji cha Membe Amina Moshi alisema Julai 15, mwaka huu alikuja mama wa mwanafunzi huyo ambaye anasoma kidato cha kwanza katika shule ya sekondari ya Membe na kutoa taarifa ya kutoweka kwa binti yake na kumuandikia barua ya kwenda kituo cha polisi Dabalo na alipewa RB.Alisema baada ya muda alipigiwa simu na mkazi wa kijiji hicho Charles Msisiri ambaye alikuwa Dodoma Mjini na kumpa taarifa kuwa amekutana na binti kwenye gari na anamrudisha kijijini. Moshi alisema baadaye binti huyo aliletwa ofisi ya kijiji na mama mzazi wa binti alikuwa amefika.Nikamuhoji binti kwa nini alikuwa ametoroka akasema alienda mjini kutafuta kazi za ndani, alisema na kuongeza kuwa baada ya mazungumzo, mama wa binti alikataa kuondoka na binti yake kwa madai kuwa hamtaki aishi nyumbani kwake.Mama alimkataa mtoto kata kata na akataka alale ofisi za kata ili kesho yake ampeleke polisi, ikabidi mtoto niende naye nyumbani kwangu,alisema na kuongeza kuwa baada ya kumhoji binti sababu za kutoroka alisema alikuwa hapewi mahitaji muhimu na hata akidawa michango shuleni akimuambia baba yake mdogo anasema hana .Binti huyo alimuambia pia baba yake mdogo alikuwa na kawaida ya kuingia chumbani kwake mara kwa mara bila kupiga hodi.Kwa mujibu wa Moshi, binti huyo mwenye umri wa miaka 17 katika maelezo yake alisema amekuwa akiishi maisha magumu kutokana na kushindwana baadhi ya vitu anavyofanya baba yake mdogo.Huwa ananiambia sikupi mahitaji ya shule wala michango utajuana na mama yako, unajitesa mwenyewe ungekuwa unakubai masharti yangu usipengepata tabu hivi, nikimuuliza masharti gani anajibu kwani wewe hujui, nikimuambia mama anasema nyamaza, alisemaNakumbuka wakati nikiwa darasa la saba baba yangu aliwahi kuniambia kuwa anataka vocha, nilipomuuliza fedha iko wapi niende dukani nikamnunulie akanijibu kuwa sio vocha ya kuingiza kwenye simu...pia miaka ya nyuma aliwahi kumpa dada yangu ujauzito, Moshi alielezwa na binti huyo.Mama wa binti huyo, Paulina Mazengo alisema ana watoto saba kati yao watatu aliwazaa katika ndoa yake ya kwanza, baada ya mumewe kufariki aliolewa tena na sasa ana watoto wengine wanne.Alisema binti huyo amekuwa akiishi naye lakini mara kwa mara amekuwa na tabia ya kutoroka jambo ambalo linaweza kusababisa kuvunja ndoa yake kwani mumewe hamtaki aishi pale nyumbani na kuongeza kuwa mama alikiri kweli binti huyo amekuwa akimshtakia kuwa baba yake wa kufikia amekuwa akimtaka kimapenzi.Athumani Salum, baba wa kufikia wa binti huyi alisema alianza kuishi na Paulina mwaka 2002 na alikuta akiwa na watoto wanne na kudai kuwa binti huyo hataki kusoma shule na aliwahi kumuambia kama hataki shule aende kwa ndugu zake.Daniel Mwalimu ambaye ni kaka wa binti huyo alisema binti huyo ni mtoto wa baba yake ambaye kwa sasa ni marehemu na tangu mdogo amekuwa akiishi kwa mama yake na kuwa bint huyo amekuwa na tabia ya kutoroka mara kwa mara, pia wakati mwingine wamekuwa wakiishi nae.Mtuhumiwa alishawahi kumpa mimba dada yangu mwingine na akatorokea kwao Tanga na baada ya kurudi akajigamba, alisema Mwalimu.Ofisa Mtendaji wa kata ya Membe, Mark Itallange alisema watuhumiwa hao watapelekwa katika kituo cha polisi Chamwino kwa ajili ya hatua zaidi za kisheria.Alitaka jamii kushirikiana ili kuondoa changamoto ya watoto kuacha shule kutokana na matatizo kwenye familia wanazoishi na kuwa binti huyo atakuwa chini ya usimamizi wa mtendaji wa kijiji wakati wakisubiri taratibu nyingine.Mkuu wa kituo cha Polisi Chamwino Godfrey Solonga jana hakupatikana kuzungumzia tukio hilo kwa maelezo kuwa alikuwa kwenye kikao, lakini askari wa kituoni hapo walithibitisha kushikiliwa kwa watuhumiwa hao.  <topic>: KITAIFA 